# Aventinus

### Wikipedia

Rooman seitsemän kukkulaa
Santa Sabina -kirkko

Mons Aventinus (ital. Aventino) on eteläisin Rooman alkuperäisistä seitsemästä kukkulasta. Se sijaitsee Tiber-joen rannassa Circus Maximuksen eteläpuolella. Kukkula voidaan jakaa kahteen osaan: varsinaiseen Aventinukseen Tiberin rannssa sekä pikku-Aventinukseen (ital. Piccolo Aventino).

Rooman tasavallan (509 - n. 27 eaa.) aikana kukkula oli erityisesti pleibeijien asuinaluetta vastakohtana patriisien asuttamalle Palatium-kukkulalle. Tästä syystä se oli myös tribuuni Gaius Gracchuksen viimeinen puolustusasema 121 eaa. Keisariajalla (n. 27 eaa. eteenpäin) alueen arvostus nousi ja siellä asui paljon myös senaattorisäätyisiä henkilöitä, mm. Trajanus ja Hadrianus asuivat täällä ennen keisariksi julistamistaan. Kukkulalla oli myös useita kylpylöitä sekä paljon myös kaupallista toimintaa, sillä se oli lähellä Tiberin rannassa toiminutta satamaa. Myös monet vierasperäiset kultit löysivät täältä paikkansa: varhaisella ajalla kukkulalle pystytettiin pyhäköt mm. vejiläiselle Juno Reginalle ja volsiniilaiselle Vertumnukselle, keisariajalla puolestaan mm. Juppiter Dolichenukselle, Isikselle ja Mithralle. Alarikin hyökkäyksessä vuonna 410 jaa. kukkulan asutus tuhoutui täysin.

Nykyään kukkula on viihtyisää asuinaluetta, jonka nähtävyyksiä ovat alueen kirkot (erityisesti myöhäisantiikkista alkuperää oleva Santa Sabina ja pikku-Aventinuksella sijaitseva Santa Balbina) sekä Maltan ritarikunnan päämajan portin avaimenreiästä avautuva näkymä Pietarinkirkon kupolille.

Haettu osoitteesta http://fi.wikipedia.org../../../a/v/e/Aventinus.html

Luokka: Rooman kukkulat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Беларуская
- Български
- Català
- Deutsch
- English
- Español
- Français
- Italiano
- Latina
- Nederlands
- 日本語
- Polski
- Português
- Русский
- Slovenčina
- Српски / Srpski
- Svenska